Modi
రెండు నెలల్లో బెంగళూరు నుంచి ఐఫోన్‌ తయారీ
బెంగళూరు: ఐఫోన్‌ తయారీ దిగ్గజం యాపిల్‌ కంపెనీ మేకిన్‌ఇండియా కార్యాచరణకు అనుగుణంగా వచ్చే ఏప్రిల్‌ నుంచే బెంగళూరులో ఉత్పత్తి ప్రారంభిస్తున్నది. కర్ణాటక ప్రభుత్వం ఇందుకు సంబంధించి ప్రాథమిక ఉత్ప త్తిని ప్రారంభించాలన్న నిర్ణయాన్ని స్వాగతించింది. ఇప్ప టికే యాపిల్‌ కర్ణాటక ప్రభుత్వానికి దరఖాస్తుచేసుకున్న సంగతి తెలిసిందే. కర్ణాటక ప్రభుత్వం ఇందుకు సంబం ధించి ఒక ప్రకటన కూడా జారీచేసి ఉత్పత్తి అంశాన్ని ధృవీకరించింది. అయితే యాపిల్‌ మాత్రం ఈ విషయమై ఎటువంటి ప్రకటన చేయలేదు. యాపిల్‌ ప్రతినిధులు ఉపాధ్యక్షుడు ప్రియా బాలసుబ్రహ్మణియన్‌, ప్రభు త్వ వ్యవహారాల హెడ్‌ ఆలిఖానాఫేర్‌, ఐఫోన్‌ ఆపరేషన్స్‌ డైరెక్టర్‌ ఛగ్‌, భారత్‌ కౌన్సెల్‌ ప్రియేష్‌ పోవన్నలు ప్రభుత్వ అధికారులు, మంత్రులను కలిసి చర్చలు జరిపారు.
రాష్ట్ర ప్రభుత్వంతోను, ఇతర విభాగాల్లోను ఏజెన్సీ లతో కలిసి పనిచేయడంతో ఐఫోన్‌ ఉత్పత్తి మరింత సులువవుతుందని వారు వెల్లడించారు. యాపిల్‌ బెంగళూరు నుంచి ఉత్పత్తి చేయడం వల్ల టెక్నాలజీ ఆధునీకరణతోపాటు సరఫరా పంపిణీ విధానాలను కర్ణాటకకేంద్రంగా చేసేందుకు వీల వుతుంది. ప్రస్తుతం భారత్‌నుంచే అంతర్జాతీయంగా పంప ిణీకి యోచిస్తోంది. ఈ ప్లాంట్‌ను యాపిల్‌ తైవాన్‌ ఉత్పత్తి భాగస్వామి విస్ట్రాన్‌ సహకారంతో బెంగళూరు సమీపం లోని పీన్యలో ప్రారంభిస్తుంది. భారత్‌లోనేఐఫోన్ల తయారీ కి ఉన్న అవకాశాలను ప్రభుత్వం పరిశీలిస్తోంది. దక్షిణా సియా మార్కెట్లలో మరింతగా మార్కెట్‌ సాధించేందుకు బెంగళూరును కేంద్రంగా ఎంచుకుంది. 2016 మేనెలలో భారత్‌ను సందర్శించిన యాపిల్‌ అధినేత టిమ్‌కూక్‌ భారత్‌ మార్కెట్‌ తమకు కీలకమని అన్నారు. అలాగే ప్రధాని నరేంద్రమోడీ ఇతర ముఖ్యులందరినీ కూక్‌ కలు సుకుని చర్చలు జరిపారు. క్యూపర్టినో దిగ్గజం ప్రస్తుతం భారతీయ పంపిణీ సంస్థలు, రిటైలర్లద్వారా ఐఫోన్లను విక్రయిస్తోంది. ఫాక్స్‌కాన్‌ కాంట్రాక్టు సంస్థ యాపిల్‌కు ఉత్పత్తిచేస్తున్నది. పోటీసంస్థలైనశాంసంగ్‌, చైనాకు చెందిన గ్జియామిలు కూడా భారత్‌లోనే అసెంబ్లింగ్‌ యూనిట్లతో ఉత్పత్తులు చేస్తున్న సంగతి తెలిసిందే. కంపెనీ గత జనవరి నుంచే కేంద్ర ప్రభుత్వంతో తరచూ సంప్రదింపులు జరుపుతూ కొన్ని మినహాయింపులు కూడా కావాలని కోరింది. యాపిల్‌ స్టోర్ల ఏర్పాటుకు కూడా యత్నిస్తోంది.